Toni i Tina, en xinès |
Toni i Tina, en xinès
Contes, Premsa, Toni i Tina Setembre 19, 2014 Deixa un comentari
Amb motiu de l’elecció de Barcelona com a ciutat convidada al festival de disseny més important de l’Àsia, la Beijing Design Week, la Sala Ciutat va inaugurar ahir l’exposició “Disseny Barcelona-Beijing”, on es va dedicar un espai a la col·lecció de Toni i Tina amb algun exemplar dels seus contes traduïts al xinès.
L’exposició mostra la relació entre la capital catalana i la xinesa a través d’una selecció de projectes i marques de disseny arquitectònic, industrial, gràfic, publicitari i de comunicació audiovisual, creades a Catalunya però destinades al mercat asiàtic. Es tracta d’una mostra on occident i orient, Barcelona i Beijing, es parlen, s’observen i s’emmirallen.
L’exposició és gratuïta i es podrà visitar a la Sala Ciutat del 18 de setembre al 7 de novembre.
← Toni i Tina a La Formiga Lila
Castellnou Edicions al LIBER 2014 →